[{"text_idx": "#000000", "text": "Taanieli 2. peatu\u0308ki kuju koopia Ukrainas a\u0308ratab adventistide koosolekute vastu huvi"}, {"text_idx": "#000001", "text": "Avaldatud 7.4.2017, allikas Adventist Review"}, {"text_idx": "#000002", "text": "See on iga misjonimeelse kogudusejuhi o\u0303udusunena\u0308gu."}, {"text_idx": "#000003", "text": "Sa korraldad u\u0308rituse va\u0308iksemate pisiasjadeni a\u0308ra. Leiad toimumispaiga, o\u0303petad va\u0308lja vabatahtlike meeskonna, tegeled logistiliste ku\u0308simustega. Aga millegipa\u0308rast pole reklaam piisavalt efektiivne ja inimesed ei saa teavet koosolekute kohta ning seega ei tule ka kohale."}, {"text_idx": "#000004", "text": "Seitsmenda pa\u0308eva adventistid Enerhodaris, Ukraina \u201cenergia pealinnas\u201d, hoolitsesid selle eest, et nende puhul nii ei la\u0308he. Olles alati avatud uutele lahendustele, pu\u0308stitasid nad 8 meetri ko\u0303rguse kuju, et kutsuda inimesi \u201cMinu perekonna tervise\u201d koosolekutele . See on tervisekeskne misjoniprojekt, mis on suunatud inimestele, kes ei pruugi olla valmis tulema kirikusse, kuid tahaksid tutvuda koguduse o\u0303petustega. Jumala poolt kuningas Nebukadnetsarile antud unena\u0308o kuju (Taanieli 2. peatu\u0308kis) ta\u0308ispuhutav koopia paigutati kesklinna. 55 000 elanikuga linn asub selle riigi lo\u0303unaosas."}, {"text_idx": "#000005", "text": "Sellel aukartust a\u0308rataval kujul on eriline ta\u0308hendus - Piibel ra\u0308a\u0308gib, et Jumal avas Babu\u0308loonia kuningale unena\u0308os su\u0308mbolite kaudu tuleviku. Ukraina seitsmenda pa\u0308eva adventistid soovivad jagada samasugust valgust Enerhodari ja u\u0308mberkaudsete linnade elanikele."}, {"text_idx": "#000006", "text": "Koosolekud, mis toimusid 4.-18. veebruarini, olid osa laiahaardelisest vaimulikust ja hariduslikust programmist \u201cVastuvoolu\u201d. Koguduseliikmeid kutsuti ku\u0308ll osalema, kuid eelko\u0303ige oli u\u0308ritus mo\u0303eldud kogukonna jaoks. Koosolekute \u201cuudseviljana\u201d soovisid viis inimest saada ristitud."}, {"text_idx": "#000007", "text": "Koosolekute aruandes teatas Alexander Kozlov, et peale vaimulike seeriakoosolekute oli veel mitmeid ettekandeid ja loenguid tervise, peresuhete ja motivatsiooni teemadel. \u201cKu\u0308lastajaid julgustati osalema tasuta tervisekontrollis, kus ma\u0308a\u0308rati teiste tervisena\u0308itajate ko\u0303rval ka riski haigestuda ateroskleroosi (arterilubjastus, rahvapa\u0308raselt veresoonte lubjastus - to\u0303lk).\u201d Kozlov ma\u0308rkis veel, et iga koosoleku lo\u0303pus kutsuti osalejaid tasuta proovima taimetoitu, mida pakkusid korraldajad."}, {"text_idx": "#000008", "text": "Seeriakoosolekute lo\u0303pp ei ta\u0308henda aga veel kooska\u0308imiste lo\u0303ppemist. Kaks korda na\u0308dalas tuleb selle \u201cenergia linna\u201d pisike adventkogudus kokku, et jagada omamoodi energiat."}, {"text_idx": "#000009", "text": "Piibellike to\u0303dede ja tervisekasvatuse u\u0308hendamises peituv jo\u0303ud avaldus ka Nikolajevi linnas, mis asub Enerhodarist mo\u0303ne tunni tee kaugusel po\u0303hjas. 5.-18. veebruaril toimusid Nikolajevis kogukonnale mo\u0303eldud teemakoosolekud \u201cLootus ko\u0303igile\u201d. Tervise-ekspert Olga Ivannikova jagas na\u0308puna\u0308iteid tervisliku eluviisi ning kergesti kasutatavate looduslike ravivo\u0303tete kohta ning grupp noori ko\u0303neles kuulajatele evangeeliumi ja Jumala prohvetlikku so\u0303na."}, {"text_idx": "#000010", "text": "\u201cSelle programmi u\u0308ks suur eesma\u0308rk oli arutleda piibellike prohvetikuulutuste u\u0308le ja na\u0308idata, kuidas need on ajaloos ta\u0308itunud,\u201d kirjutas Mari\u0301a Saenko koosolekute kohta. Tema so\u0303nul peeti eriti oluliseks, et koosolekutel rajaneks iga o\u0303petus Jumala So\u0303nale. \u201cSeeto\u0303ttu sai meie u\u0308leskirjutamata motoks neil koosolekutel: Kui nii u\u0308tleb Piibel, siis usun seda; kui see on Piibliga vastuolus, pole see minu jaoks,\u201d kirjutas Saenko."}, {"text_idx": "#000011", "text": "Erinevalt sellest, kuidas mo\u0303nikord avalike koosolekutega la\u0308heb, tulid esimese o\u0303htu ku\u0308lastajad ja\u0308rgmisel korral tagasi ja to\u0303id kaasa ka oma so\u0303pru. \u201cOsalejate arv kasvas iga o\u0303htuga,\u201d teatas Saenko."}, {"text_idx": "#000012", "text": "Viimasel pa\u0308eval kutsuti ku\u0308lastajaid end kirja panema pu\u0308hapa\u0308eviti toimuvatele piiblio\u0303ppekursustele."}, {"text_idx": "#000013", "text": "U\u0308leskutse toetada Ukraina ADRA to\u0308o\u0308d"}, {"text_idx": "#000015", "text": "Poola ja Ukraina noored said kokku rajaleidjate u\u0308hislaagris"}, {"text_idx": "#000017", "text": "Ukraina noortefoorumil osales u\u0308le 200 noore"}, {"text_idx": "#000018", "text": "ADRA aitab Ukraina po\u0303genikke Venemaal"}, {"text_idx": "#000019", "text": "Ida-Ukrainas ro\u0308o\u0308viti osasaamisjumalateenistuse ajal koguduse pastor"}, {"text_idx": "#000020", "text": "Adventkoguduse pastor po\u0303genes Ida-Ukraina lahingutegevuse eest"}, {"text_idx": "#000021", "text": "Euro-Aasia divisjoni president kutsub adventiste Ukraina pa\u0308rast palvetama"}, {"text_idx": "#000023", "text": "312 miljonit kristlast elab pidevas tagakiusamisohus"}, {"text_idx": "#000025", "text": "ADRA Soome pakub toitu inimestele, kel on vajaka"}, {"text_idx": "#000027", "text": "Tema lapsed\u201eKelle ka\u0308est vo\u0303tavad kuningad maa peal tolli vo\u0303i pearaha? Kas oma poegadelt vo\u0303i vo\u0303o\u0303rastelt? ... Siis on pojad vabad.\u201c Matteuse 17:25, 26"}]